Diaľnica A3 (Rakúsko)

Diaľnica A3 (, doslovne Juhovýchodná diaľnica) je 42 km dlhá diaľnica v Rakúsku. Začína v križovatke s diaľnicou A2 pri obci Guntramsdorf a v súčasnosti sa končí neďaleko obce Wulkaprodersdorf. V budúcnosti by mala byť predĺžená ešte o 10 kilometrov až na maďarskú štátnu hranicu pri Klingenbachu. Komunikácia prechádza spolkovými krajinami Dolné Rakúsko a Burgenland.

Diaľnica A3 nie je súčasťou žiadnej európskej cesty a na maďarskej strane na ňu v budúcnosti bude nadväzovať tamojšia rýchlostná cesta M9.

 História 
Výstavba A3 prebieha už od začiatku 70. rokov. Budovali sa postupne menšie časti v podobe obchvatov obcí až do roku 1999, keď bol otvorený privádzač v polovičnom profile od križovatky s S31 až po obec Wulkaprodersdorf. 

V budúcnosti sa plánuje dobudovanie po štátnu hranicu v dĺžke približne 10 kilometrov. Správca komunikácie, spoločnosť ASFiNAG, plánuje výstavbu tohto úseku na roky 2013 až 2015.

Úsek Dĺžka Dátum otvoreniaGuntramsdorf - Ebreichsdorf-Nord5,215 km28.10.1996Ebreichsdorf-Nord - Pottendorf7,953 km10.10.1991Pottendorf - Hornstein7,410 km30.6.1986Hornstein - Müllendorf4,856 km27.10.1980Müllendorf - Großhöflein2,393 km26.8.1977Großhöflein - Eisenstadt1,666 km17.7.1974Eisenstadt - Wulkaprodersdorf (polprofil)3,200 km1999

 Galéria 

 Iné projekty 

 Externé odkazy 
 Zoznam križovatiek, výjazdov a iných objektov 
 Internetová stránka správcu diaľnice (ASFiNAG)

Kategória:Diaľnice v Rakúsku
Kategória:Doprava v Burgenlande
Kategória:Doprava v Dolnom Rakúsku